Markaðsstofa Kópavogs býður fulltrúum fyrirtækja í Kópavogi á opinn fund um samfélagslega ábyrgð fyrirtækja . Fundurinn verður haldinn miðvikudaginn 11. september nk. kl. 12:00 til 13:00 í Molanum , Hábraut 2 , 200 Kópavogi . Hrund Gunnsteinsdóttir framkvæmdastjóri Festu , miðstöðvar um samfélagslega ábyrgð , ræðir mikilvægi þess að rekstraraðilar tileinki sér samfélagslega ábyrga starfshætti og tækifæri þeim tengdum . Auður Finnbogadóttir verkefnastjóri stefnumótunar hjá Kópavogsbæ mun einnig fara yfir innleiðingu Kópavogsbæjar á Heimsmarkmiðum Sameinuðu þjóðanna um sjálfbæra þróun . Boðið verður uppá léttar veitingar . Fundurinn er opinn forsvarsmönnum fyrirtækja í Kópavogi . Þátttakendur eru vinsamlegast beðnir að tilkynna þátttöku með tölvupósti til markadsstofa@kopavogur.is eða í síma 864 8830 .